U kompaniji Coca-Cola HBC Srbija & Crna Gora posvećeni smo odgovornom ponašanju prema životnoj sredini prilikom sprovođenja svih naših poslovnih aktivnosti. Verujemo da je zaštita životne sredine odgovornost svih naših zaposlenih.

Težimo da ostvarimo stabilan napredak u ispunjavanju standarda zaštite životne sredine istovremeno radeći na minimizaciji svih negativnih uticaja na lokalno i globalno okruženje koji mogu nastati širenjem našeg poslovanja.

Da bismo ostvarili naše ciljeve obavezujemo se da ćemo poštovati sledeće principe:

* Poslovaćemo u skladu sa zahtevima svih primenljivih lokalnih zakona i propisa.
* Implementiraćemo ekološke standarde kompanija Coca-Cola i Coca-Cola HBC uzimajući u obzir relevantne potrebe i očekivanja svih zainteresovanih strana.
* Implementiraćemo, sertifikovati i raditi na stalnom unapređenju sistema za upravljanje zaštitom životne sredine u skladu sa zahtevima internacionalnog standarda ISO 14001.
* Identifikovaćemo i stalno preispitivati sve naše uticaje kao i mogućnosti za unapređenje u pogledu zaštite životne sredine, postavićemo godišnje merljive ekološke ciljeve i pratiti njihovo ispunjenje kako bi osigurali kulturu stalnog unapređenja i usaglašenost sa svim zahtevima.
* Strategiju i ciljeve zaštite životne sredine ćemo uključiti u proces poslovnog planiranja kako bismo osigurali da upravljanje uticajima na životnu sredinu bude sastavni deo našeg poslovanja.
* Obezbedićemo uvođenje inovacija kroz treninge i uključivanje zaposlenih u procese upravljanja zaštitom životne sredine.
* Aktivno ćemo sarađivati sa našim poslovnim partnerima i zainteresovanim stranama kako bismo razvili održiva rešenja i smanjili naš uticaj na životnu sredinu.
* Transparentno ćemo komunicirati naš učinak po pitanju zaštite životne sredine, interno i eksterno.
* Definisaćemo našu ulogu u cirkularnoj ekonomiji i smanjenju otpada u okviru strategije Svet Bez Otpada Coca-Cola kompanije, i Coca-Cola HBC Politike upravljanja ambalažnim otpadom.
* Implementiraćemo Coca-Cola HBC Politiku o klimatskim promenama identifikujući i implementirajući mogućnosti za efikasniju upotrebu resursa, smanjenje zagađenja i minimizaciju količine upotrebljene energije u rashladnim uređajima.
* Promovisaćemo održivu ambalažu smanjivanjem težine naših pakovanja, recikliranjem ambalaže i korišćenjem recikliranih i materijala iz obnovljivih izvora
* Implementiraćemo Coca-Cola HBC Politiku upravljanja vodnim resursima obavezujući se da ćemo konstantno raditi na smanjenju potrošnje vode u našim procesima, tretirati sve naše otpadne vode i implementirati standarde za upravljanje i očuvanje vodnih resursa.

Kao Generalni direktor ove kompanije, obavezujem se da ću poštovati sadržaj Politike o zaštiti životne sredine i obezbediti uspešnu realizaciju svih naših strategija i ciljeva.

Beograd, Decembar 2019

Svetoslav Atanasov

Generalni direktor